Strelitzia nicolai

[miniatura|250px|[Bosquete de *S. niolai* no *Kirstenbosch National Botanical Garden* da Cidade do Cabo.]]
[miniatura|250px|Lámina por [Matilda Smith. ''Curtis's Botanical Magazine* vol. 115 (1889).]]

***Strelitzia nicolai*** é unha especie das anxiospermas da orde das zinxiberales e familia das estrelitziáceas.

Trátase dunha planta herbácea, pero de porte arbóreo, con aparencia de palmeira, orixinaria de Suráfrica e amplamente culivada en parques e xardíns en rexións tropicais e subtropicais pola súa beleza.

## Descrición 
É unha planta semllante á plataneira (do xénero *Musa*) pero máis alta, xa que pode atinxir os 6 m de altura, e coa peculiaridad de que as súas follas só abren en dúas direccións.As follas son moi longas, de até 1,8 m, e de cor verde, algo agrisada cando son vellas, e xorden no extremo superior do caule, dispostas como un abano.A inflorescencia está protexida por unha bráctea de cor azul escura. A flor é máis grande que a de *Strelitzia reginae]]* (a famosa ave do paraíso), pois pode chegar até os 18&nbsp;cm de longo, e está situada xusto por riba do punto onde emerxe o abano de follas do caule. Os sépalos son brancos e presentan unha "lingua" de cor azul purpúrea.As sementes son cápsulas triangulares.

*Strelitzia nicolai* é unha das poucas plantas onde se demostrou a presenza do pigmento bilirrubina, que fundamentalmente se encontra nos animais.

Esta planta adoita empregarse como ornamental en parques e xardins, e na decoración de espazos públicos, como centros comerciais, aeroportos etc.

## Taxonomía 
*Strelitzia nicolai* foi descrita o ano 1858 polo xardineiro e botánico alemán Eduard August von Regel e o seu compatriota, agrónomo e botánico Friedrich August Körnicke, que publicaron a súa descrición na revista *Gartenflora* **7**: 265, pl. 235.

O epíteto específico ***nicolai*** ("de Nicolao") está dedicado na honra do tsar Nicolao I de Rusia, a proposta de von Reguel que, despois de acabar os seus estudos en Alemaña, serviu como director do *Xardín Botánico Imperial Ruso* de San Petersburgo, cidade na que morou até a súa morte, en 1892.

### Sinonimia 
* *Strelitzia alba* subsp. *nicolai* (Regel & Körn.) Maire & Weiller.

## Distribución 
*Strelitzia nicolai* é unha das tres especies do xénero *Strelitzia* con aspecto de árbore (as outras dúas son *S. caudata* e *S. alba*). A área de dispersión natural de *S. nicolai* está restrinxida ao bosque temperado perennifolio e aos de matogueiras da costa do leste de África meridional, desde o río Great Fish, polo norte, até o porto de Richards Bay.

## Galería 
### Flores 

Image:Strelitzianicolaiflower.JPG|
Image:Strelitzianicolaiflowers.JPG|
Image:Starr 070208-4394 Strelitzia nicolai.jpg|
File:Flore des serres v13 121a.jpg

### Plantas 

File:Starr 060909-8797 Strelitzia nicolai.jpg|Exemplar subadulto en Kahului, Maui, Hawai
File:Quinta do Palheiro Ferreiro, Funchal - Madeira, October 2012 (24).jpg|Exemplar adulto na *Quinta do Palheiro Ferreiro*, Funchal, Madeira
File:MikeMiddleton.JPG|Exemplar novo, preparado para plantar, dunra rara variedade variegaa de *S. nicolai*
File:Strelitzia nicolai1.jpg|Exemplar novo, como planta ornamental de interior 

### Sementes 

File:Starr 060615-8164 Strelitzia nicolai.jpg|Cápsulas abrindo na planta, en Makawao, Maui, Hawai
File:Seed capsules of Strelitzia nicolai.jpg|Cápsulas abertas, amosando as sementes vermellas
File:Strelitzia nicolai, oop vrugte en sade, Iphithi NR.jpg|Froitos secos, abertos, coas sementes.*Reserva Natural Iphithi*, en KwaZulu-Natal, República Surafricana

## Notas 
## Véxase tamén 
### Bibliografía 
* AFPD (2015): *African Flowering Plants Database* (Base de Datos das Plantes con Flores de África.
* Moore, H. E. Jr. & Hyypio, P. A. (1970): "Some comments on Strelitzia (Strelitziaceae)". *Baileya* **17**: 65–74.

### Outros artigos 
* Estrelitziáceas
* Ave do paraíso
* *Strelitzia*

### Ligazóns externas 
* ITIS 42382
* L. Watson y M. J. Dallwitz, *The families of flowering plants'' - Strelitziaceae